
Accelerăm tranziția spre neutralitate climatică


NIDEC ORADEA S.R.L.
Str. Petre P. Carp nr. 20, Municipiul Oradea, județul Bihor | J5/2089/2012 | CUI 30997641
Nr. înreg.: 28699 / .24.08.2026

ANUNȚ DE DEMARARE A PROCEDURII COMPETITIVE DE ACHIZIȚIE
Data publicării: 24.08.2026

NIDEC ORADEA S.R.L., în calitate de beneficiar privat al finanțării acordate din Fondul pentru modernizare, anunță demararea procedurii competitive de achiziție pentru atribuirea contractului de furnizare având ca obiect realizarea unei centrale electrice fotovoltaice pentru consum propriu.
Procedura se derulează în conformitate cu Îndrumarul metodologic privind modul de lucru pentru beneficiarii privați finanțați din Fondul pentru modernizare, care nu au obligația respectării prevederilor legale aplicabile în domeniul achizițiilor publice/sectoriale, aprobat prin Ordinul ministrului energiei nr. 1.561/2024, publicat în Monitorul Oficial al României, Partea I, nr. 1133 din 13.11.2024.
1. Informații generale
	Element
	Detaliu

	Beneficiar (achizitor)
	NIDEC ORADEA S.R.L., Str. Petre P. Carp nr. 20, Municipiul Oradea, județul Bihor, România; J5/2089/2012; CUI 30997641

	Proiect
	„Construire centrală electrică fotovoltaică”, cod proiect 333449, cod apel PFM/320/PFM_P1/NA

	Sursa de finanțare
	Fondul pentru modernizare, Programul-cheie 1 – Surse regenerabile de energie și stocarea energiei, apelul „Sprijinirea investițiilor în noi capacități de producere a energiei electrice produsă din surse regenerabile pentru autoconsum”; contract de finanțare nr. 1689/10.08.2026 încheiat cu Ministerul Energiei; surse proprii ale beneficiarului

	Persoană de contact
	Carmen-Ioana Mihat, telefon 0749151711, e-mail carmen.mihat@mail.nidec.com


2. Obiectul contractului
Contract de furnizare de tip „proiect la cheie”, având ca obiect proiectarea, furnizarea echipamentelor, execuția lucrărilor, montajul, testele, probele și punerea în funcțiune a unei centrale electrice fotovoltaice destinate autoconsumului, cu o capacitate instalată de 0,400 MW în curent alternativ și 480 kWp în curent continuu, amplasată pe acoperișul clădirii C1.
Locul de livrare, instalare și punere în funcțiune: Str. Petre P. Carp nr. 20, Municipiul Oradea, județul Bihor, România – clădirea C1.
Nu se acceptă divizarea pe loturi. Nu se acceptă oferte alternative.
3. Valoarea estimată și durata contractului
	Element
	Detaliu

	Valoarea estimată a contractului
	1.399.295,85 lei, fără TVA

	Durata contractului
	Maximum 75 de zile calendaristice de la semnarea contractului de către ambele părți, dar nu mai târziu de 15.12.2026 (data procesului-verbal de recepție a punerii în funcțiune), la care se adaugă perioada de garanție și obligațiile aferente perioadei de durabilitate de 5 ani. 
In cazul prelungirii perioadei de implementare a proiectului, termenele pot suferi modificari. 

	Ajustarea prețului
	Prețul contractului NU se ajustează pe durata derulării acestuia

	Avans
	Maximum 20% din valoarea contractului, contra scrisoare de garanție bancară de restituire a avansului

	Garanția de bună execuție
	5% din valoarea contractului fără TVA. Plata integrală a contractului se efectuează până cel târziu la data de 29.12.2026, termen care se prelungește corespunzător în cazul prelungirii perioadei de implementare a proiectului.


4. Criteriul de atribuire și factorii de evaluare
Criteriul de atribuire: cel mai bun raport calitate – preț. Va fi declarată câștigătoare oferta care îndeplinește cerințele tehnice minime din Caietul de sarcini și obține punctajul total cel mai mare, conform următorilor factori de evaluare:
	Nr.
	Factor de evaluare
	Punctaj maxim

	1
	Prețul ofertei
	45 puncte

	2
	Perioada de garanție a lucrării
	15 puncte

	3
	Procentul din valoarea contractului facturat după punerea în funcțiune
	10 puncte

	4
	Eficiența/randamentul panourilor fotovoltaice
	5 puncte

	5
	Perioada de mentenanță gratuită oferită după punerea în funcțiune
	10 puncte

	6
	Termenul de plată de la data facturării
	5 puncte

	7
	Optimizarea producției la nivel de modul fotovoltaic
	10 puncte

	
	TOTAL
	100 puncte


5. Calendarul procedurii
	Etapă
	Data / ora

	Publicarea anunțului și a documentației de atribuire
	24.08.2026

	Termen-limită pentru solicitări de clarificări
	01.09.2026, ora 12:00

	Publicarea răspunsurilor la clarificări
	cel târziu 04.09.2026

	Termen-limită pentru depunerea ofertelor
	11.09.2026, ora 12:00

	Deschiderea ofertelor
	14.09.2026, ora 9:00

	Comunicarea rezultatului procedurii
	18.09.2026

	Termen de depunere a contestațiilor
	25.09.2026, ora 12:00

	Semnarea contractului de furnizare
	28.09.2026 (în lipsa contestațiilor) – cel târziu 07.10.2026


6. Obținerea documentației de atribuire
Documentația de atribuire, cuprinzând Caietul de sarcini, draftul contractului de furnizare, formularele nr. 1–9 și documentele-suport ale proiectului, este disponibilă gratuit, în format electronic, pe pagina dedicată achiziției de pe pagina web a societății, la adresa https://moen.nidec.com/oradea-pv
Documentația poate fi solicitată și prin e-mail, la adresa de contact indicată la pct. 1, caz în care va fi transmisă în maximum o zi lucrătoare de la data solicitării.
Documentele-suport puse la dispoziția ofertanților sunt: extras relevant din Studiul de fezabilitate; planul de amplasament; Certificatul de urbanism și adresa Primăriei Municipiului Oradea – Serviciul Autorizări Construcții, la cererea nr. 49860/03.02.2025, soluționată la 17.02.2025, privind neîncadrarea lucrărilor în categoria celor supuse autorizării de construire; Avizul tehnic de racordare nr. 264 din 23.04.2026, emis de ADLO S.A.; Raportul de expertiză tehnică nr. 180/2026; clasarea notificării emise de Agenția pentru Protecția Mediului; schema monofilară de principiu și planul de încadrare a racordului la tabloul general; arhitectura învelitorii și planul de acoperiș al clădirii C1; draftul contractului de furnizare; formularele nr. 1–9. La acestea se adaugă Extrasul din Auditul electroenergetic nr. 38/19.08.2024, elaborat de STATPROG ENERGIE S.R.L., cuprinzând datele de consum de energie electrică ale locului de consum.
7. Depunerea ofertelor
Ofertele se transmit prin curier rapid, prin poștă sau se depun personal, în plic sigilat, la sediul societății din Str. Petre P. Carp nr. 20, Municipiul Oradea, județul Bihor, România, până cel târziu la data de 11.09.2026, ora 12:00.
Plicul va purta mențiunea vizibilă „A nu se deschide înainte de data 14.09.2026, ora 9:00”, denumirea și adresa ofertantului, precum și adresa beneficiarului, și va fi însoțit de Scrisoarea de înaintare (Formularul nr. 1).
Oferta va cuprinde documentele de calificare, propunerea tehnică și propunerea financiară, numerotate, semnate și opisate, în conformitate cu cerințele Caietului de sarcini.
Perioada minimă de valabilitate a ofertei: 60 de zile de la data-limită de depunere.
Ofertele depuse la altă adresă decât cea stabilită sau după expirarea datei-limită se consideră oferte neconforme și se returnează nedeschise.
8. Vizita în teren
Înainte de elaborarea ofertei, operatorii economici interesați au posibilitatea de a efectua o vizită de documentare tehnică la locul de implementare. Vizita este facultativă și nu condiționează depunerea ofertei. Programarea se face prin e-mail, cu cel puțin 2 zile lucrătoare înainte, cu persoana de contact indicată la pct. 1, iar vizitele se pot efectua până cel târziu cu 3 zile lucrătoare înainte de termenul-limită de depunere a ofertelor.
9. Alte informații
Solicitările de clarificări se transmit prin Formularul nr. 9, prin e-mail sau la sediul societății. Un operator economic poate transmite maximum 2 solicitări de clarificări. Răspunsurile se publică simultan, pentru toți operatorii economici interesați, pe pagina web a societății.
Ofertanții au obligația de a prezenta declarațiile privind neîncadrarea în situațiile prevăzute la art. 13, 14 și 15 din Ordonanța de urgență a Guvernului nr. 66/2011, cu modificările și completările ulterioare. În acest scop, se precizează că asociații NIDEC ORADEA S.R.L. sunt NIDEC EUROPE B.V. (99%) și NIDEC INDUSTRIAL AUTOMATION POLAND SP. Z.O.O. (1%), administratorii societății sunt Marius Florin Marcu, Carla Marie Otto și Vidican Simona, iar membrii comisiei de evaluare sunt Marcu Florin Marius (președinte), Vidican Simona și Mihat Carmen-Ioana.
Prezentul anunț se publică pe pagina web proprie a beneficiarului și într-un ziar/cotidian de interes național sau local, însoțit de Caietul de sarcini, în conformitate cu pct. 6.2 din Îndrumarul metodologic aprobat prin Ordinul ministrului energiei nr. 1.561/2024.

Administrator,
NIDEC ORADEA S.R.L. – Marius Florin Marcu
Semnătura: ................................


ANEXĂ – Forma scurtă a anunțului, pentru publicarea în ziar/cotidian

ANUNȚ DE DEMARARE A PROCEDURII COMPETITIVE DE ACHIZIȚIE

NIDEC ORADEA S.R.L., CUI 30997641, cu sediul în Oradea, Str. Petre P. Carp nr. 20, județul Bihor, beneficiar al contractului de finanțare nr. 1689/10.08.2026 încheiat cu Ministerul Energiei pentru proiectul „Construire centrală electrică fotovoltaică”, cod 333449, finanțat din Fondul pentru modernizare, anunță demararea procedurii competitive de achiziție pentru atribuirea contractului de furnizare „Construire centrală electrică fotovoltaică pentru consum propriu în cadrul societății NIDEC ORADEA S.R.L.”.
Obiect: proiectare, furnizare echipamente, execuție lucrări, montaj, probe și punere în funcțiune a unei centrale electrice fotovoltaice de 0,400 MW pentru autoconsum, amplasată pe acoperișul clădirii C1 din Oradea, Str. Petre P. Carp nr. 20.
Valoarea estimată: 1.399.295,85 lei fără TVA. Criteriul de atribuire: cel mai bun raport calitate – preț. Durata contractului: maximum 75 de zile calendaristice de la semnare, dar nu mai târziu de 15.12.2026.
Documentația de atribuire, inclusiv Caietul de sarcini, este disponibilă gratuit la adresa https://moen.nidec.com/oradea-pv și poate fi solicitată la e-mail carmen.mihat@mail.nidec.com.
Termen-limită pentru solicitări de clarificări: 01.09.2026, ora 12:00. Termen-limită de depunere a ofertelor: 11.09.2026, ora 12:00, la sediul societății. Deschiderea ofertelor: 14.09.2026, ora 9:00.
Informații suplimentare: Carmen-Ioana Mihat, telefon 0749151711, e-mail carmen.mihat@mail.nidec.com.
Procedura se desfășoară conform Ordinului ministrului energiei nr. 1.561/2024.

